《中秋前五日刘绳庵廷尉移寓奉柬 其一》
清代·程景伊

一枝稳占凤城西，扫径诛茅位置齐。借绿短墙云作屋，攀花曲磴石为梯。

管弦近接扶风帐，书卷长亲太乙藜。茶臼笔床随处好，当头明月待新题。

作者简介：（?—1780）清江苏武进人，字聘三，号莘田。乾隆四年进士。历任兵部侍郎，工、刑、吏诸部尚书，文渊阁大学士。工诗词，精吏牍，兼通理学。卒谥文恭。有《云塘书屋稿》。